钦定古今图书集成/历象汇编/历法典/第118卷 > 《算法统宗六》 > 开方求率作法本源图
## 钦定古今图书集成/历象汇编/历法典/第118卷 > 《算法统宗六》 > 开方求率作法本源图

右图吴氏《九章》内虽有自开平方至五乘方，却不云
如何作用，注释未见详明。今依图式，自上一得二
为平方率，又并。〈三三〉得三三，为“立方率”，又并。〈四六四〉得
四、六四，为三乘方率，向下求出三十馀乘方，皆取自
然生率之妙。今略具五乘方图式，可为求廉率之梯
阶也。

又考其平方形如方田，以平方面自乘，得平方积数，
是一乘方。

其立方形如骰子样，以平方面自乘，得平方积；再以
高方面乘之，得立方积数，是二乘方。

其三乘方，以平方面自乘，得平方积数；再以高方面
乘，得立方积数；又以方面乘，得三乘方积数。故曰“三
乘方。”然其形不知如何模样，只是取数而已。或至十
乘方，三十馀乘方，皆是先贤取生率之妙，以明开方
正律亦不可废。

《开平方》。〈“有实而无法” ，《商约》而除之也。〉

今有平方积三百二十四步，问每方面若干？

答曰：“得每方面一十八步